Matej je naručio novu Sony Xperiju, a dobio stari mobitel

Vukovarac Matej Kolarić naručio je preko oglasa novi mobitel Sony Xperiju i platio je 1750 kn. No u paketu mu je stigao prastari mobitel koji ne vrijedi više od 50 kn

<p>Trebala je to biti nagrada kojom se<b> Vukovarac Matej Kolarić (19)</b> htio počastiti za uspješno okončane sezonske radove i pristojan honorar.</p><p><b>Preko Western Uniona uplatio je traženih 1750 kuna za mobilni uređaj Sony Xperia</b>, koji je naručio preko oglasa. Nakon nekoliko dana na njegovu je adresu stigao paket u kojem je umjesto očekivanog novog modela omiljenog mu mobitela bio <b>prastari rabljeni uređaj čija vrijednost nikako ne premašuje 50 kuna.</b></p><p>- Otac mi je rekao da bi mi to trebala biti<b> životna škola </b>i da se više ne upuštam u sumnjive financijske poslove na nepoznato. <b>Slučaj prevare prijavio sam i policiji,</b> no rekli su mi da <b>ne podižu kaznene prijave za štete manje od 2000 kn</b> - požalio nam se Kolarić te istaknuo kako više neće dopustiti da ga netko napravi magarcem.</p><p>- Priznajem,<b> bio sam naivan </b>što sam tako dao novac, no još me više iznenađuje što nema mogućnosti kazniti prevaranta - rekao je. </p>